Luetuimmat
Kysely
A-
A+
Tarja Kojola
firstname.lastname@example.org
Tuoreen tutkimuksen mukaan sanomalehteä aktiivisesti lukevat 15-vuotiaat nuoret menestyivät PISA:n lukutaitokokeessa huomattavasti paremmin kuin harvemmin lehteä lukevat. Myös verkkouutisten aktiivinen lukeminen on aivan merkitsevässä yhteydessä lukutaitotuloksiin.
Jos asiaa mitataan koulun oppimäärillä, niin ero niiden välillä jotka lukevat uutisia ja niiden välillä jotka eivät lue, on peräti yksi vuosi. Siis sanomalehtiä lukevat 15-vuotiaat ovat kokonaisen kouluvuoden edellä lukutaidossa niitä, jotka eivät lue sanomalehtiä.
Tutkimuksen teki Jyväskylän yliopiston, ja sen tilasi Sanomalehtien Liitto.
Tämän lisäksi sanomalehtien lukeminen on yhteydessä myös matematiikan ja luonnontieteiden osaamiseen. Näissäkin tuloksissa paljon sanomalehtiä lukevat ovat lukuvuoden verran edellä niitä 15-vuotiaita, jotka eivät lue. Lisäksi mitä enemmän nuori lukee sanomalehtiä, sitä enemmän hän lukee myös muuta. Tytöt ja pojat lukevat suunnilleen yhtä paljon sanomalehtiä, mutta verkosta uutisia lukevat enemmän pojat.
Tutkitut ysiluokkalaiset luottavat myös kykyynsä erottaa erottaa faktat valeuutisista. Uutisten luotettavuus on heille tärkeää, ja 70 prosenttia 15-vuotiaista sanoo ettei voisi itse jakaa valheellista tai virheellistä tietoa netissä.
Nämä tutkimukset kertovat päivänselvän asian: jos haluat kasvattaa lapsesi pärjäämään yhteiskunnassa, opetat heidät lukemaan uutisia sanomalehdistä.
Tällaiset tutkimustulokset ilahduttavat erityisesti tällä viikolla, kun vietetään sanomalehtiviikkoa. Lapuan Sanomia on tilattu moneen lapualaiseen kouluun ja luokkaan, ja toivottavasti näemme oppituntien tuloksia myöhemmin. Pankaapa tulemaan tekstejä, piirustuksia ja juttuja!
Powered by anygraaf